open-index/open-wikipedia-markdown huggingface dataset:
Poyll Faarkee Phurt Skillicon

She poyll faarkee ec Kione Ghoolish, çheu yiass veih Doolish, Mannin, va **Poyll Faarkee Phurt Skillicon** (). Va ny puill faarkee troggit 'sy vlein 1874 liorish Robert Archer. S'liklee dy nee Purt Skillicon y chied phoyll faarkee fo'n aer va foshlit ayns ny h-Ellanyn Goaldagh. Tra v'eh troggit, cha row mraane lowit ayn, agh roish y vlein 1884 s'cosoylagh dy row yn lhiettrimys currit sheese.

Va ny puill faarkee troggit ayns gullad chreggagh choadit. Va boallaghyn jeant ass concraid troggit ayn er keimyn eigsoylagh as ad freayl ushtey yn 'aarkey ayns tobbyryn. V'eh eddyr £2,000 as £3,000 y costys troggee ec y traa. Deeck Archer er son ny puill faarkee.

Va jeeyl jeant da ny puill faarkee ayns sterrym 'sy vlein 1932.
Toor Warwick

She toor jeant ass yiarn va shassoo 150 tr er yrjid va **Toor Warwick** ny **Toor Çhyndaaee Warwick** (). Soit er Kione Ghoolish, va ennym y jeshaghteyr Lunninagh, Thomas Warwick, currit er y toor. Lhig da'n toor mysh 200 deiney soie er yn ardan reayrtagh çhyndaaee as jeeaghyn magh er Doolish as harrish yn 'aarkey. Va yrjeyder ayn son deiney y ymmyrkey gys yn ardan, as ad gobbraghey fo bree yn ghaal. Hooar Warwick kiedoonys y toor y hroggal 'sy vlein 1898, as va'n toor creaghnit roish foshley yn imbagh turryssagh ayns 1899. Ansherbee, va jeeyl jeant da'n toor ayns aile 'sy vlein 1900, as reesht 'sy vlein 1906, as 'sy vlein 1907 va'n toor currit mow. Ta kione-cherroo Radio Vannin soit er ynnyd y toor nish.

## Kianglaghyn magh
* Toor Warwick ec ''A Manx Notebook''
* Toor Warwick ec Eiraght Ashoonagh Vannin
Slattys Cloan as Sleih Aegey (Lhiasaghey) 2011

She Slattys Tinvaal eh **Slattys Cloan as Sleih Aegey (Lhiasaghey) 2011** (Baarle: ).  Ren y slattys shoh kiarail son oardaghyn oaseiryn-clienney ta livrey harrish cairyn paarantagh da oaseir-clienney pointit.

## Kianglaghyn magh
* Y slane-teks ec gov.im (PDF)
Ard-valley

She sorçh dy valley feer vooar eh **ard-valley** (ny **caayr** keayrtyn). Ga nagh vel coardailys ayn er yn anchaslys eddyr baljyn as ard-valjyn, ta staydys reiragh, leighoil ny shenndeeagh currit er ard-valjyn dy mennick, as ad bunnit er y leigh ynnydagh. Ta'n fockle "caayr" çheet ass  yn Yernish as y cheeall cheddin echey, as s'liklee dy row eh doltit jeeragh veih'n Yernish.
Foawr gas

She planaid nagh vel jeant ass clagh ny stooaltane elley er y chooid smoo eh **foawr gas**. Ta kiare foawr gas ry-gheddyn ayns Corys ny Greiney: Iupiter, Sarn, Uraanus as Neptioon. Er y laue elley, ta rollageyderyn ennagh cur Uraanus as Neptioon ayns rang elley dy mennick - foawir rioee as ad laccal trimmid y chur er ny h-anchaslyssyn t'ayn eddyr oc as er un laue, as planaidyn lheid as Iupiter as Sarn er y laue elley. She foawir ghas y chooid smoo jeh ny planaidyn neughrianagh va feddynit magh derrey shoh.
Slattys Sornaigys (Lhiasaghey) 2011

She Slattys Tinvaal eh **Slattys Sornaigys (Lhiasaghey) 2011** (Baarle: ).  Ren y slattys shoh jannoo baghtal pooaryn Lught-Reill Ushtey as Sornaigys Vannin bentyn rish troggal as cummal seose greienys sornaigys.

## Imraaghyn
Jakob Jakobsen

She çhengoayllee as scoillar y lettyraght Faaroagh va'n Olloo **Jakob Jakobsen** ny **Jákup Jakobsen** (22 Toshiaght Arree 1864 &ndash; 15 Luanistyn 1918). She eshyn va'n chied Aaroagh ren feddyn keim ollooagh as y Nornish ayns Shetlynn myr bun-chooish y chione argane echey.

Va Jakobsen ruggit ayns Tórshavn, Ellanyn ny Geyrragh, lesh Hans Nicolai Jacobsen ass Tórshavn as Johanne Marie Hansdatter ass Sandoy. V'eh ny 'er s'aa ayns cloan troor paitçhey as daa huyr ny shinney echey. She kiangleyder lioar as shellooder shapp lioar ayns Tórshavn va'n ayr echey. Va'n çhenn happ soit 'sy çhenn valley agh ren y shenn Jacobsen astreeaghey soiaghey yn çhapp 'sy vlein 1918 gys ynnyd noa raad t'ee foast ny soie.

Hie Jakobsen dys y scoill "realskolen" ayns Tórshavn. Tra v'eh 13 blein d'eash hie eh er scoill 'sy Danvarg as ren eh creaghney yn cholleish echey ayns Herlufsholm 'sy vlein 1883. Hooar eh keim 'sy vlein 1891 marish y Danvargish myr y phreeu chooish echey as y Rangish as y Ladjyn myr cooishyn beggey. Hooar eh keim ollooagh 'sy vlein 1897 lesh yn obbyr "det norrøne sprog på Shetland" (y Nornish ayns Shetlynn).
Steat Ewagh as deynlagh

She cur sheese Israelagh er dooie as troghyn Steat Israel myr **"steat Ewagh as deynlagh"** () t'ayn. Va'n chied chur sheese er y dooie "Ewagh" screeuit ayns Fogrey Magh y Teyrsnys 'sy vlein 1948. Va'n tro "Deynlagh" currit rish dy h-oikoil ayns lhiassaghey yn Vun-Leigh va doltit 'sy vlein 1985 (lhiassaghey 9, olt 7A).
Lhoob Aqaba

She lhoob mooar ec twoaie y Vooir Ruy, çheu hiar veih Lieh-innys Sinai as çheu heear veih Lieh-innys ny h-Arabaght, eh **Lhoob Aqaba** ny **Lhoob Eilat** (, *Khalyj al-'Aqabah*; , *Mifratz Eilat*). Ta'n coose echey goll er rheynn magh eddyr kiare çheer: yn Egypt, Israel, y Jordaan as yn Araab Saudi. Ta 6 baljyn mooarey ayn er y Lhoob: Taba, Sharm el-Sheikh as Dahab 'syn Egypt; Eilat ayns Israel; Aqaba 'sy Jordaan; as Haql 'syn Araab Saudi.
Straih Gaza

She thalloo er coose hiar y Veanvooir ee **Straih Gaza** ( *Qiṭāʿ Ġazzah*). T'ee çhemmal rish yn Egypt 'sy neear yiass, as rish Israel 'sy jiass, 'sy niar as 'sy twoaie. Myrane lesh shen, ta'n thalloo caglit liorish y Veanvooir 'sy neear. T'ee 41 km (25 mi) er lhiurid as eddyr 6 as 12 km (3.7 - 7.5 mi) er lheead as ee 365 kilomeadar kerrinagh (141 mi ker) er eaghtyr. Ta mysh 1.7 millioon dy leih cummal 'syn ard. She Moslymee Sunni y chooid smoo jeh'n phobble. She cooid jeh thallooyn ny Palasteen t'ayn as t'ee goll er enney ec Steat ny Palasteen myr cooid jeh'n çheer shen.
Cabbag ny h-awin

She lus 'sy chynney Asteraceae ee **cabbag ny h-awin** (***Tussilago farfara***).  Va ymmyd lhee jeant jee rere tradishoon, agh ta oayllee er ngeddyn  nieunagh assjee.

## Jalloo-oaylleeaght
She lus lussagh sheer-vio t'ayn, as t'ee skeaylley liorish raisoamyn as rassyn.  T'ee ry-akin dy mennick myr coloin ass ymmodee lossreeyn.  T'ee 10-30cm er yrjid.

T'ee çheet my vlaa 'syn arragh roish my ta duillagyn eck, eddyr Toshiaght Arree as Averil, er gass y pheesh.  Ta'n blaa gollrish blaa lus ny minnagh beg yinnys dhossan resh clooieagh rish appeeaght.  Ta'n pappus clooieagh skeaylley ny rassyn ec y gheay.  Ta'n rass hene mysh 3mm er lhiurid, ny rollian buigh ny ruy, as asnaghyn coheeynt rish.

Ta ny duillagyn anmagh gaase tra t'ee skeaylley rassyn.  T'ad gaase er gish elley, ass buinney elley, as wheesh as 30cm er yrjid.  Ta duillag lomarcan ec dagh gass.  T'eh 10-20cm er lhiurid, cree-chrooagh ny kiarkylagh, as ta feeacklyn mooarey ec yn oirr echey.  Ta fynney meein bane as cuishlinyn bassagh er yn eaghtyr s'inshley echey' ta'n eaghtyr s'yrjey rea as glass.

## Rheam
Ta cabbag ny h-awin dooghyssagh ta'n Oarpey as yn Aishey, as t'ee jeant dooghyssahg ayns buill ayns America Hwoaie as America Yiass.

## Ymmyd
Va ymmyd lhee jeant jee.  Ta gallane millish cabbag ny h-awin jeant jee ec Stockley's Sweets 'sy Reeriaght Unnaneyssit.

## Nieu aaney
Ta alkaloydyn pyrrolizidine 'sy lus, as niart gientynagh kanghyr oc.  Ta feanish ayn jeh drogh-eiyrtyssyn, goaill stiagh çhingys aane ayns lhiannoo diu tey cabbag ny h-awin, as lhiannoo hooar baase erreish da'n voir echey iu y tey rish torraghys. Ren reiltys ny Germaan neulhiggey da sleih creck cabbag ny h-awin, as ren oayllee croo arraghys noa, *Tussilago farfara* Wein, gyn alkaloydyn pyrrolizidine.    Ta'n arraghys shoh cooilleeney femeyn quallid slattyssagh.

## Imraaghyn

## Lioaryn
* R. Schubert & G. Wagner: *Botanisches Wörterbuch* Ulmer, Stuttgart 1993, ISBN 3-8252-1476-1
* H. Haeupler & Th. Muer: *Bildatlas der Farn- und Blütenpflanzen Deutschlands* Ulmer Verlag, Stuttgart, 2000. ISBN 3-8001-3364-4.
* Gerhard Madaus: *Lehrbuch der biologischen Heilmittel* Bd 1.  Heilpflanzen. G. Thieme, Leipzig 1938, Olms, Hildesheim 1979.  ISBN 3-487-05890-1
* Guide des plantes sauvages comestibles et toxiques, les guides du naturaliste, François Couplan et Eva Stinner ISBN 2-603-00952-4
* Кирпичников М. Э. Семейство сложноцветные, или астровые (Asteraceae, или Compositae) // Жизнь растений. В 6-ти т. / Под ред. А. Л. Тахтаджяна. — М.: Просвещение, 1981. — Т. 5. Ч. 2. Цветковые растения. — С. 462—476. — 300000 экз.

## Kianglaghyn magh

* U.S. Dept. of Agriculture PLANTS database
*  Fys er bea-oaylleeaght, troarey as lhiettal
Ramat Gan

She ard-valley ayns Slyst Tel Aviv, Israel, eh **Ramat Gan** (). T'eh ny hoie çheu hiar veih Tel Aviv. V'eh bunnit 'sy vlein 1921 myr moshava, ny gowaltys theayagh. Ec jerrey yn vlein 2009 va mysh 145,000 dooinney cummal ayn. Ta fer jeh ny boorseyn daimanyn smoo soit ayn, myrane lesh ram çhynskylyn ard-haghnoaylleeagh as y thie s'yrjey ayns Israel, Toor Moshe Aviv.

## Mooinjerys eddyrashoonagh

### Baljyn as ard-valjyn lannoonit

## Kianglaghyn magh

*
Herzliya

She ard-valley ayns Slyst Tel Aviv, Israel, eh **Herzliya** (). Ta mysh 87,000 dooinney cummal ayn. Ta ennym Theodor Herzl, ayr y Teionaght noa-emshyragh, currit er yn ard-valley. Ta'n ard-valley 21.6 km2 er eaghtyr.

## Mooinjerys eddyrashoonagh

### Baljyn as ard-valjyn lannoonit

## Kianglaghyn magh

*
Eretz Israel

She ennym çheer-oaylleeagh, shenndeeagh as crauee eh **Eretz Israel** ny **Çheer Israel** ( *ʼÉreṣ Yiśrāʼēl*, *Eretz Yisrael*) ta çheet er yn ard ta goaill stiagh y Levaant Yiass (ny Çheer Canaan, y Phalasteen, y Çheer Ghiallit ny y Çheer Vannee). Ta baght ny joaraghyn anchasley rish nyn geilley eddyr ny h-oltyn 'sy Vible, Genesis 15, Exodus 23, Earrooyn 34, as Ezekiel 47 er lheh. Ayns ardjyn elley 'sy Vible, ta'n cur sheese "veih Dan gys Beersheba" currit er y çheer.

Ta joaraghyn Eretz Israel anchasley rish joaraghyn reeriaghtyn shenndeeagh ny h-Israeliteyn. Ren ny steatyn Bar Kokhba, Reeriaght Herod, y Reeriaght Hasmoneagh as Reeriaght Unnaneysit Israel, as ta steat noa-emshyragh Israel, reirey er thallooyn as joaraghyn cosoylagh rish Eretz Israel, agh nagh row unnane as ny joaraghyn shen.

Ta ny h-Ewnyn credjal dy nee eiraght veih Jee dauesyn, bunnit er y Torah (ny lioaryn Genesis as Exodus, myrane lesh ny Faihderyn er lheh). Rere Genesis, ren Jee gialdyn y çheer da sluightee Abraham trooid y vac echey Ysaig as ny h-Israeliteyn, sluightee Yacob, oe Abraham. Ta'n teks cur sannish dy nee fer jeh ny conaantyn bibleagh eddyr Jee as ny h-Israeliteyn eh yn gialdynys bibleagh shen.
Cabbag ny jeeiginyn

She lus lussagh sheer-vio 'sy ghenus *[[Rumex]]* ee **cabbag ny jeeiginyn** (***Rumex hydrolapathum***).  T'ee ry-akin ayns curree as rish brooinyn awiney er feie ny h-Oarpey as yn Aishey heear.  Ta cabbag ny jeeiginyn ny cooish goan myr dooie decaploidjagh, as 200 kroymasoom eck.

## Jalloo-oaylleeaght
She dooie s'yrdjey 'sy ghenus t'ayn, wheesh as 2m er yrjid. 

Ta duillagyn mooarey sleeanagh-oohchrooagh echey.  Ta crouw-vlaaghey echey, as blaaghyn bane-jiarg dys glass urree rish y tourey.

## Kianglaghyn çheumooie
Caslys-çheerey rheamys as fys bea-oaylleeagh ec Naturespot.org
Crouw-vlaaghey

She sorçh dy ghossan blaaghey lhiantagh ee **crouw-vlaaghey**, as ny blaaghyn eck soit er frauaigyn giare lhiattagh co-houd rish y ghass.

Ta enmyn oaylleeagh kuse dy lossreeyn cowraghey dy vel crouw-vlaaghey baghtal oc, 'syn ennym Ladjynagh *racemo-*, myr sampleyr *[[Cimicifuga racemosa]]*.  

## Sorçhyn
Ta  ayn, as ymmodee crouwyn-blaaghey er y ghass cheddin.

Ta  ny crouw-vlaaghey as blaaghyn gyn chass eck.

Ta  ny speekag, as ny blaaghyn eck broojit rish y cheilley; ta speid mygeayrt eck son y chooid smoo.


Inflorescences Panicle Kwiatostan Wiecha.svg|Yl-chrouw vlaaghey
Buddleja x weyeriana 'Sungold' panicle 2.jpg|Yl-chrouw vlaaghey *Buddleja x weyeriana* 'Sungold'
Inflorescences Spike Kwiatostan Kłos.svg|Speekag
Stylidium graminifolium flower spike.jpg|Speekag *Stylidium graminifolium*
Kolben (inflorescence).svg|Spaaidjag
White Anthurium 2.jpg|Spaaidjag *Spathiphyllum* as speid eck


## Imraaghyn
Yn Ellanragh Arctagh

She ellanragh Canadagh soit çheu hwoaie jeh'n çheer vooar eh yn **Ellanragh Arctagh** ny **Ellanragh Arctagh y Chanadey** (; ). T'eh ny hoie ayns feer hwoaie America Hwoaie as t'eh coodaghey 1,424,500 km2 (550,000 mi ker) dy hallooyn. Ta'n ellanragh shoh jeant ass 36,563 ellan as t'eh goaill stiagh y chooid smoo jeh thalloo yn Chanadey Hwoaie - y chooid smoo jeh Nunavut as ayrnyn Hallooyn yn Eear Hwoaie. T'ad Ellan Baffin, Ellan Victoria as Ellan Ellesmere ny h-ellanyn smoo, as she Iqaluit (6,184 dooinney) yn ard-valley smoo. Cha nel agh 14,000 dooinney cummal 'syn ard er feie.
Nunarput, utoqqarsuanngoravit

She arrane ashoonagh Ghreenlynn, queiggey hene-reiltagh y Danvarg, eh **Nunarput, utoqqarsuanngoravit** (Greenlynnish son *Uss, y Çhenn-Thalloo Ain*; ). Va'n arrane doltit 'sy vlein 1916 as va ny focklyn screeuit ec Henrik Lund as y chiaull ec Jonathan Petersen. Veih'n vlein 1979, va enney oikoil currit ec y reiltys er "Nuna asiilasooq" (*Thalloo yn Lhiurid Vooar*), arrane ta goll er ymmyd ec ny Kalaallit, bun-vooinjer Ghreenlynn.

## Focklyn 'sy Ghreenlynnish
:Nunarput, utoqqarsuanngoravit niaqqut ulissimavoq qiinik.
:Qitornatit kissumiaannarpatit tunillugit sineriavit piinik.

:Akullequtaasut merlertutut ilinni perortugut tamaani
:kalaallinik imminik taajumavugut niaqquit ataqqinartup saani.

:Atortillugillu tamaasa pisit ingerlaniarusuleqaagut
:nutarterlugillu noqitsigisatit siumut, siumut piumaqaagut.

:Inersimalersut ingerlanerat tungaalitsiterusuleqaarput,
:oqaatsit "aviisit" qanoq kingunerat atussasoq erinigileqaarput.

:Taqilluni naami atunngiveqaaq, kalaallit siumut makigitsi.
:Inuttut inuuneq pigiuminaqaaq, saperasi isumaqaleritsi.

## Focklyn 'sy Danvargish

:Vort ældgamle land under isblinkens bavn
:med lysende snehår om dit hoved!
:Du trofaste moder, som bar os i din favn,
:mens dine kysters rigdom du os loved.

:Som halvvoksne børn er vi groet af din jord
:og trygt vokset op blandt dine fjelde,
:vi kalder os kalaallit i landet, hvor vi bor
:ærbødigt for dit hvide åsyns ælde.

:Og alt mens vi bruger dit bugnende flor,
:vi længes mod verdens nye former,
:vi fjerner hver hindring, som hæmmer dig, vor mor,
:og frejdigt frem mod fjerne mål vi stormer.

:De fremskredne folk et eksempel os gav,
:og det vil vi også stræbe efter,
:mens bølgernes verden er vores vandringsstav,
:som bær os frem og giver nye kræfter.

:Umuligt nu længer at blive i ro,
:kalaallit, mod større mål vi stævner.
:Som fribårne folk vi i landet vil bo;
:begynd at tro på jeres egne evner.

## Çhyndaa dys y Ghaelg
:Y thalloo ain, haink dy ve cha eashit as dy vel dty chione coodit lesh fynney bane.
:Chum oo shinyn, dty chloan, rish dty chleeau as hug oo berçhys dty chooseyn dooin.

:As shinyn nyn baitçhyn meanagh, ren shin blaaghey nyn *Kalaallit*,
:as ta shin shirrey eamagh orrinyn kionefenish dty chione moyrnagh as onnoroil.

:Marish mian loshtagh ny t'ou er kiarail y lhiassaghey, g'aanoaghey,
:g'arraghey dty lhiettrimyssyn y vian ain son dty gholl er oaie, er oaie.

:Aght ny sheshaghtyn appit, shen y dean jeean ain ta shin streeu er;
:bree yn ghlare as ny lettyryn, shen ta shin geearree y ghoaill shelloo.

:Cha nee yn imleeid y coorse, doost-jee Kalaallit as bee-jee moyrnagh!
:She yn seihll ooasle y dean ain; gow-jee shassoo marish y chreeaght.

## Kianglaghyn magh
* MIDI as kiaull lhean
Bro Gozh ma Zadoù

She arrane ashoonagh ny Britaan eh **"Bro Gozh ma Zadoù"** (Britaanish son "Shenn-Çheer nyn Ayraghyn"). She carr arrane ashoonagh Vretyn, "Hen Wlad Fy Nhadau", carr yn arrane shoh, cosoylagh rish arrane ashoonagh y Chorn, "Bro Goth agan Tasow."

Ren François Jaffrennou screeu sheese ny focklyn 'sy vlein 1897 as by eh yn chiaull va doltit na'n pheesh va cummit ec James James veih Pontypridd, Bretyn, son "Hen Wlad Fy Nhadau". Va'n arrane noa soilshit magh da'n chied cheayrt 'sy vlein 1898 as v'eh currit mygeayrt myr "Henvelidigez" ("Cochormys"). V'eh reiht myr arrane ashoonagh as myr arrane son y caarjys eddyr ny Bretnee as ny Britaanee y chelloorey 'sy vlein 1903 ec Cohaglym Kevredigezh Vroadel Breizh ayns Lesneven. Ren Maurice Duhamel jeshaghey yn pheesh da'n phianney as v'eh recortyssit ec Pathé 'sy vlein 1910.

## Focklyn
:Ni Breiziz a galon karomp hon gwir Vro ;
:Brudet eo an Arvor dre ar bed tro-dro ;
:Dispont ‘kreiz ar brezel hon tadoù ken mad
:A skuilhas eviti, eviti o gwad
::O Breizh, ma Bro, me 'gar ma Bro!
::Tra ma vo mor ‘ vel mur ‘n he zro
::Ra vezo digabestr ma Bro!
:Breiz, douar ar Sent kozh, douar ar Varzhed,
:N'eus bro all a garan kement ‘barzh ar bed.
:Peb menez, peb traonienn d'am c'halon zo ker ;
:Enno 'kousk meur a Vreizad, a Vreizad ter !
Bro Goth agan Tasow

She fer jeh arraneyn ashoonagh y Chorn, 'sy Chornish, eh **"Bro Goth agan Tasow"** (Cornish son "Shenn-Çheer nyn Ayraghyn"). She carr arrane ashoonagh Vretyn, "Hen Wlad Fy Nhadau", carr yn arrane shoh, gollrish arrane ashoonagh y Vritaan, "Bro Gozh ma Zadoù."

Ta'n arrane "The Song of the Western Men", ta goll er enney ny s'menkey myr "Trelawny", goll er ny choontey myr arrane ashoonagh chammah.

## Focklyn
:Bro goth agan tasow, dha flehes a'th kar,
:Gwlas ker an howlsedhes, pan vro yw dha bar?
:War oll an norvys 'th on ni skollys a-les,
:Mes agan kerensa yw dhis.
::**Aaraa**
::Kernow! Kernow, y keryn Kernow;
::An mor hedre vo yn fos dhis a-dro
::'Th on onan hag oll rag Kernow!
:Gwlaskor Mytern Arthur, an Sens kens, ha'n Gral
:Moy kerys genen nyns yw tiredh aral,
:Ynnos jy pub karn, nans, menydh ha chi
:A gows yn Kernowek dhyn ni.
::**Aaraa**
:Yn tewlder an bal ha war donnow an mor,
:Pan esen ow kwandra dre diryow tramor
:Yn pub le pynag, hag yn keniver bro
:Y treylyn kolonnow dhiso.
::**Aaraa**
Lofsöngur

She arrane ashoonagh yn Eeslynn eh **"Lofsöngur"** (Eeslynnish son "Hymn") ny **"Ó Guð vors lands"** ("O Yee yn Çheer Ain"). Ren Matthías Jochumsson screeu sheese ny focklyn as va'n chiaull cummit ec Sveinbjörn Sveinbjörnsson. Ta tree rane ayn 'syn arrane, agh cha nel sleih goaill agh y chied rane dy mennick.

## Focklyn
:Ó, guð vors lands! Ó, lands vors guð!
:Vér lofum þitt heilaga, heilaga nafn!
:Úr sólkerfum himnanna hnýta þér krans
:þínir herskarar, tímanna safn.
:Fyrir þér er einn dagur sem þúsund ár,
:og þúsund ár dagur, ei meir;
:eitt eilífðar smáblóm með titrandi tár,
:sem tilbiður guð sinn og deyr.
:Íslands þúsund ár,
:Íslands þúsund ár!
:eitt eilífðar smáblóm með titrandi tár,
:sem tilbiður guð sinn og deyr.

:Ó guð, ó guð! Vér föllum fram
:og fórnum þér brennandi, brennandi sál,
:guð faðir, vor drottinn frá kyni til kyns,
:og vér kvökum vort helgasta mál.
:Vér kvökum og þökkum í þúsund ár,
:því þú ert vort einasta skjól.
:Vér kvökum og þökkum með titrandi tár,
:því þú tilbjóst vort forlagahjól.
:Íslands þúsund ár,
:Íslands þúsund ár!
:Voru morgunsins húmköldu, hrynjandi tár,
:sem hitna við skínandi sól.

:Ó, guð vors lands! Ó, lands vors guð!
:Vér lifum sem blaktandi, blaktandi strá.
:Vér deyjum, ef þú ert ei ljós það og líf,
:sem að lyftir oss duftinu frá.
:Ó, vert þú hvern morgun vort ljúfasta líf,
:vor leiðtogi í daganna þraut
:og á kvöldin vor himneska hvíld og vor hlíf
:og vor hertogi á þjóðlífsins braut.
:Íslands þúsund ár,
:Íslands þúsund ár!
:verði gróandi þjóðlíf með þverrandi tár,
:sem þroskast á guðsríkis braut.
Kynneeaght

She ronney sheshoil ta bunnit er cultoor ny ashoonaght chadjin eh **possan kynneeagh** ny **kynneeaght**. Dy mennick, ta'n chynneeaght goaill stiagh shennayraght, cummey, coagyraght, eaddeeyn, eiraght, shennaghys, çhengey ny abbyrt, craueeaght, cowraghyn, tradishoonyn as troghyn cultooragh elley, agh cha nel dagh fer jeu femoil. Ta'n enney kynneeagh goll er aaniartaghey trooid troghyn cadjin as ad rheynn un phossan magh veih possanyn elley.
Rolley Loayreyderyn y Knesset

She offishear gurneilagh y Knesset eh **Loayreyder y Knesset** (, *Yoshev Rosh HaKnesset*, let. "Caairliagh y Knesset"). My vel yn Eaghtyrane anlheiltit ta'n Loayreyder shassoo ayns ynnyd yn Eaghtyrane. She Yuli-Yoel Edelstein y Loayreyder ec y traa t'ayn.

Derrey shoh, va dagh fer jeh ny Loayreyderyn, faagail magh Nahum Nir ass Ahdut HaAvoda, nyn olteynyn jeh'n phartee reiltagh. Daa cheayrt, ansherbee, chaill partee yn Loayreyder reiltys ny çheerey car nyn lhingyn oc (Avraham Burg as Reuven Rivlin ass Un Israel as Likud er lheh).

## Loayreyderyn y Knesset (1949-jiu)

## External links

*Loayreyderyn y Knesset veih'n vunneeaght echey - Ynnyd-eggey yn Knesset
Arran

She bee undinagh eh **arran** ta goll er aarlaghey lesh fuinney teayst ta jeant ass flooyr as ushtey. T'eh eeit dy mennick er feie yn Dowan as t'eh coontit myr fer jeh ny stooghyn beaghee shinney.

Shymmey cochiangle t'ayn jeh ny flooyryn eigsoylagh, as shymmey coreir ny mynayrnyn t'ayn chammah, as, rere shen, s'mooar y caghlaa dy horçhyn, chummaghyn, as cho-yannooyn ta ry-gheddyn er feie ny Cruinney. Foddee yn arran ve soorit, as laue 'syn obbraid shen ec farraneyn veih mynvioee najooragh dys yn aeraghey ellynagh, ny ve neuhoorit. Foddee bishaghtyn y chur stiagh 'syn obbraid, goaill stiagh croyn, messyn, sahll as bishaghtyn kemmigagh son blass, co-yannoo, daah as seihll yn arran y lhiassaghey.
Ai'ta!

She gleashaght son coadey yn Vritaanish eh **Ai'ta!** ("Er oaie!" 'sy Vritaanish). Va'n ghleashaght currit er bun ayns Mee Vayrnt 2005 ec possan d'aeglee veih Bro-Dreger, y Vritaan. Ta'n ghleashaght nish jeant seose jeh Britaanisheyryn as deiney gyn y Vritaanish (as possanyn ayns Gerne Injil, Bro-Dreger, Bro-Leon, Roazhon, Naoned as Gwened) as ad shirrey aghtey dy concraidagh er son y Vritaanish. Cha nel kiangley politickagh ec y ghleashaght.

## Deanyn y ghleashaght
* Y daa-hengeydys y lhiassaghey 'sy reamys theayagh
* Ny Britaanee y ynsaghey er çheu yn çhengey eu
* Y Vritaanish y chur er oaie fo soyley noa-emshyragh

## Kianglaghyn mooie
* 
*
Cabbag Pherick

She lus 'sy chynney Plantaginaceae ee **cabbag Pherick** (***Plantago major***).  T'ee dooghyssagh da'n Oarpey as yn Aishey veanagh as twoaie.  T'ee jeant dooghyssagh ayns çheeraghyn elley.  Ta ymmyd jeant jee myr lus lhee noi lhottaghyn crackan, chammah's myr tey noi çhingyssyn gailley, as er son ymmodee çhingyssyn elley.  Ta ny kemmigyn lhee aucubin, allantoin as gummalaght aynjee.  Chammah's shen, ta duillagyn yn-ee eck.

## Jalloo-oaylleeaght
She lus lussagh sheer-vio t'ayn.  Ta ny duillagyn eck ayns cummey roseag, mysh 15–30&nbsp;cm er crantessen.  She duillagyn ooh-chrooagh t'ayn, 5-20cm er lhiurid as 4-9cm er lheead dy cadjin; ta unnane er lheh wheesh as 30cm er lhiurid as 17cm er lheead.  Ta kione geyre oc, as oirr rea; ta ny cuishlinyn feer vaghtal.

Ta blaaghyn beggey glassey-dhoney eck, ayns speek 5-15cm er lhiurid er gass mysh 15cm er lhiurid (wheesh as 70cm ny keayrtyn).  Ta staimynyn jiarg-ghorrym eck.

Ta cabbag Pherick goll er pollnaghey ec y gheay.  T'ee cur magh wheesh as 20,000 rassyn feer veg ayns cummey ooh, er speekyn ardey erskyn ny blaaghyn.

## Eggoaylleeaght

Ta cabbag Pherick gaase dy mie ayns thalloo er ny anveaghey, goaill stiagh faaieyn as çheughyn raaidey.  Er coontey'n niart shen, t'ee scanshoil er son aalannaghey thalloo.  Ta'n fraue brishey thalloo creoi, agh t'ad cochiangley'n ooir do nagh jed ee er crimmey.

## Bee
Ta ny duillagyn aegey yn-ee myr glassan, agh shegin dhyt broie ny shenn duillagyn.  Ta kelkium as biomane A ayndaue.  Ta ny rassyn feer veg, agh foddee oo jannoo far-'looyr jeu.

## Ymmyd lhee
Ta cabbag Pherick ry-akin er feie ny cruinney.  Ta niart lhee eck, as shen goaill stiagh "slanaghey gortyn, lhiettal guinn-hiass, niart noi-ocsaidee, niart noi-vaagh, moanaghey y corys ym-yeenaght as lhiettal askaidaghey". 

Ta sleih er nyannoo glabbag ass duillagyn cabbag Pherick noi lhottyn, cremmyn as guinnaghyn.  Ta ny kemmigyn breeoil aucubin, allantoin, flavonoidyn, toaraghyn geayr caffeenagh as alcoalyn aynjee, chammah's ram gummalaght blandeyragh.  Rere tradishoon, ren ad ymmyd jeh'n 'raue noi lhottyn, çhiassaghey as çhingyssyn ennalagh.

Er y fa dy vel ee castagh, ta tey ass duillagyn cabbag Pherick slaanaghey çhingys y yiarrey ny giarrey folley.  Ta cooid viomaneagh as meainagh ny lus aalhieeney adsyn ta caillt ec y çhingys.  Ta rassyn ny king-vlaaghey ny lus ayns tey jannoo obbyr purgeid smarree as blandeyragh scoarnagh ghonnagh.

Ta'n aucubin 'sy duillag cur ort mooiney ny smoo geayr moonagh, as myr shen foddee dy vel eh boggaghey goot.

## Ymmyd elley
Ta fehghyn lhoobagh as lajer 'sy lus aasit, as foddee oo jannoo coyrd beg, rimlagh, ny whaaley jeu.

## Imraaghyn

## Lioaryn
*
Shooylagh

She greie ta lhiggey da deiney eamyn çhellvane y yannoo as y gheddyn harrish kiangley radio as ad gleashaghey harrish ard lhean eh yn **shooylagh** ny yn **gleashagh**. Ta'n shooylagh abyl eh shen y yannoo trooid kiangley rish moggyl killagagh ta goll er kiarail ec obbreyder çhellvane shooylagh, as eh lhiggey da'n chiangley rish y voggyl çhellvane theayagh. Er y laue elley, cha nel y çhellvane gyn streng goll er ymmyd agh faggys da bun-stashoon preevaadjagh.

Myrane lesh y çhellvaneys, ta shooylee noa-emshyragh kiarail shirveishyn elley lheid as SMS (çhaghteraghtyn teks), MMS (çhaghteraghtyn jallooyn), post-L, so-roshtynys da'n eddyr-voggyl, shirveishyn çhellinsh giare-orraghey (fo-yiarg, Bluetooth), applacaidyn dellal, gammanyn as fotografeeaght.

Hie yn chied hooylagh magh er ny haishbyney ec John F. Mitchell as Martin Cooper ass Motorola 'sy vlein 1973 as y greie oc 2.2 punt (1 kg) er trimmid. She yn DynaTAC 8000x, 'sy vlein 1983, va'n chied hooylagh va ry-gheddyn dy mennick er y vargey. 'Sy vlein 1990 cha row agh 12.4 millioon d'eeckys-olteynyn ayn, agh 'sy vlein 2011 va ny smoo na 6 billioon.
Glioonag

She co-earrooder persoonagh son ymmyd shooylagh ee yn **ghlioonag**. Ta'n chooid smoo jeh ny myn-oltyn t'ayn ayns co-earrooderyn ry-gheddyn ayns glioonagyn, goaill stiagh scaailan, mair-chlaare, greie leeideilagh lheid as kiap coventyn ny snaid, as loayrtee ayns un unnid. Ta glioonagyn feddyn nyn mree oc veih'n phreeulectraghys trooid cochormag AC as t'ad yn-ymmydit foddey veih beeal lectraghys lesh cooney yn chishtey pooar aalughtee.
Oghe veegrahonnagh

She saase aarlee ta çhiow bee liorish bleaystanys y vee marish y ghoulraght lectrovagnaidagh 'sy spectrum meegrahonnagh ee yn **oghe veegrahonnagh** ny yn **meegrahonnagh**. Ta'n ghoulraght shen cur er co-vreneenyn poullrit 'sy vee y hyndaa as bree hermagh y gheddyn. She çhiow daa-lectragh yn enmys ta currit er yn obbraid shoh.
Greddaner

She saase aarlee beg ry-hoi greddaney yn arran eh yn **greddaner**. Ta greddaneryn sampleyragh noa-emshyragh tayrn eddyr 600 as 1200 wattyn as dy mennick ta'n arran greddanit aarlit lurg eddyr minnid ny tree. Ta greddaneryn neu-lectragh ry-gheddyn chammah.
Feayreyder

She saase thie cadjin eh yn **feayreyder**. T'eh jeant ass shamyr ta çhiassyeenit veih'n çhiass çheumooie jeh as pump çhiass (obbrinagh, lectraneagh, ny kemmigagh) ta gastreeaghey yn çhiass veih'n eayreyder gys y çhymmyltaght vooie. Ta'n obbraid shen freayll çhiassid yn eayreyder ny s'feayrey na çhiassid y çhamyr. She aght stoyral y vee ayns ny çheeraghyn lhiassit eh yn feayraghey. Ta ny çhiassidyn b'eayrey ginshley cormid vacsoyllee ny bacteyryn as eh lhiggey da seihll ny s'liurey yn vee.
Pronnag

She sorçh dy vee jeant ass feill vleihit as crackan er ad **pronnagyn**. Dy mennick, ta pronnagyn jeant çheusthie jeh crackan ta jeant ass collane dy tradishoonagh, agh jiu ta crackanyn taahit ry-gheddyn chammah. Ayns ny h-Ellanyn Goaldagh, s'mennick dy vel pronnagyn jeant ass feill vuc ny feill vart aw as ad mestit marish lussyn blastal as grineyn. Dy mennick, ta rusk ny rusk-arran ry-gheddyn ayndaue. T'ad aarlit liorish greeghey, greddey ny fuinney.
Glenneyder jiole

She greie ta goaill ymmyd jeh pump aer ta croo lieh-olmid son joan as ooir y yiole veih laareyn as eaghtyryn elley eh **glenneyder jiole**. Ta'n joan as yn ooir çhaglit ayns poagey trustyr ny ayns kicklone son ceau magh ec traa ennagh elley. Shymmey mooadys as mark dy ghlenneyderyn jiole ta ry-gheddyn, as t'ad goll er ymmyd 'sy valley as ayns thieyn grease.
Çhellvane

She greie çhellinsh ta kiangley daa, ny ny smoo, ymmydeyr ry-cheilley er coloayrt tra nagh vel ad ry-cheilley eh yn **çhellvane**. Ta çhellvaneyn çhyndaa sheean ayns cowraghyn lectraneagh cooie da'n ym-skeaylley harrish caabylyn ny harrish mean ym-skeayllee elley, as t'ad aachloie cowraghyn veih'n çheu elley ayns cummey so-chlashtyn. Ta'n fockle *çhellvane*, ny e lheid, goll er ymmyd ayns ymmodee çhengaghyn. Ta'n fockle çheet ass τῆλε, *tēle*, ("foddey") as φωνή, *phōnē*, ("goo") y Ghreagish, ny *goo foddey jeh (shoh)*.

Va'n chied phaiteen recortyssit 'sy vlein 1876 ec Alexander Graham Bell as va'n greie lhiassit ec shiartanse dy gheiney elley.
Cumbrish

She sorçh jeh'n çhenn Vrythonish va'n **Chumbrish** va loayrit car ny Mean Eashyn Leah ayns y *[[Yr Hen Ogledd|Hen Ogledd]]*, ny "y Shenn Twoaie". Ta'n ard shen goaill stiagh thalloo ta soit jiu ayns Nalbin yiass as Sostyn Hwoaie, as yn ennym Cumbria currit er. Va'n çhengey feer chosoylagh rish y Çhenn Vretnish as ny çhengaghyn Brythonagh elley. Ta'n chooid smoo jeh çhengoaylleeyn credjal dy dooar ee baase 'sy 12oo eash lurg haink er y reeriaght lieh-heyr, Reeriaght Strah Chleayee, dy ve ny chooid jeh Reeriaght ny h-Albey.

Cha nel fys shickyr ayn dy nee çhengey er lheh ny abbyrt y Vretnish v'ayn. Hie yn kiangley thallooin eddyr thallooyn ny Bretnisheyryn 'sy twoaie as thallooyn ny Bretnisheyryn 'sy jiass er ny scryssey magh 'sy 7oo eash, agh va kianglaghyn marrey foast ayn, s'liklee. T'eh er credjal dy row y reeriaght Vretnagh, Strah Chleayee, ayns kioneys er Cumberland (gyn Copeland) as Glion Eden sheese gys Stainmore. T'eh er raa dy nee joaraghyn tradishoonagh Aspickys Carlisle cowraghey reamys ny reeaghyn ayns Strah Chleayee. Ta buill-enmyn bunnit er y Chumbrish feer chadjin ayns Lodainn, Siorrachd nam Pùballan, Siorrachd Dhùn Phris, Siorrachd Lannraig as Siorrachd Inbhir Àir. T'ad ry-gheddyn 'sy Ghallioo chammah agh ta cleayney mooar y Ghaelg orroosyn ayn.

## Imraaghyn
Kiaull chlassicagh

Tra ta shin gra **kiaull chlassicagh**, son y chooid smoo ta shin çheet er kiaull erbee ta er ny cloie liorish orcestrey as nagh vel coontit dy ve pop-chiaull ny craa-chiaull. Agh ta kiaull chlassicagh er ny rheynn ayns sorçhyn anchasley dy chiaull veih caghlaaghyn lhing, as cha nel agh nane jeu dy firrinagh enmyssit "kiaull chlassicagh".

## Lhingyn kiaullee
*Kiaull veaneashagh = 600 - 1400
*Kiaull yn aaruggyr = 1400 - 1600
*Kiaull Varockagh = 1600 - 1750
*Kiaull chlassicagh = 1750 - 1820
*Kiaull romansagh = 1820 - 1950
*Kiaull yn eedoo eash = 1900 - 2000
Caslys-çheerey yn Çhoob

She **caslys-çheerey yn Çhoob** yn ennym t'er y chaslys-çheerey jeh'n TFH ayns Lunnin. V'eh crooit ec Harry Beck.

## Kianglaghyn magh

* Caslyssyn-çheerey yn Çhoob veih TfL
* Caslys-çheerey yn Çhoob s'jeianee ayns cummey PDF.
Noo fraue

Ayns maddaght, ta'n **oo fraue**, ny yn **-oo fraue**, jeh earroo  çheet er earroo  (yn raue) quoi, tra t'eh yrjit dys pooar y clane-earroo jarrooagh , cur magh&nbsp;: r^n = \underbrace{r \times r \times \cdots \times r}_{n\text{ keayrtyn}} = x.

Ta'n slane-earroo  enmyssit yn *ayndagh* ny yn *cheim*, as ta'n earroo , quoi ta'n raue goit ass, enmssit y *radicand.* Ta fraue jeh'n 2h cheim enmyssit *[[fraue cherrinagh]]* as ta fraue jeh 3oo keimyn enmyssit *[[fraue chioobagh]]*. Ta co-earrooaghey jeh'n oo fraue enmyssit **tayrn magh fraue**.

Myr sampleyr, she fraue cherrinagh jeh  eh , er-yn-oyr dy vel , as she fraue cherrinagh jeh  eh  chammah, er-yn-oyr dy vel .

Ta'n oo fraue jeh  screeuit myr \sqrt[n]{x} lesh ymmyd y chowrey fraueoil ny yn *bun-earroo* \sqrt{\phantom x}. Er y chooid smoo, ta'n raue cherrinagh screeuit gyn yn  myr  ny lomarcan. Ta goaill yn *n*oo fraue jeh earroo coontit myr yn obbreeaght chontraartagh jeh'n assponentaghey, as foddee eh ve screeuit myr assponent corrillaghoil:

\sqrt[n]{x} = x^{1/n}.

Da feer earroo jarrooagh , ta \sqrt{x} cowraghey yn raue cherrinagh yarrooagh jeh  as ta \sqrt[n]{x} cowraghey yn oo eer raue yarrooagh. Cha nel fraueyn kerrinagh lesh feer-leaghyn ec feer earroo jiooldagh , agh tra ta  ny earroo conrieugh ta daa raue cherrinagh neurieugh,  as , raad she  yn unnid neurieugh.

Er y chooid smoo, ta  oo fraueyn er-lheh lesh leaghyn conrieugh ec earroo conrieugh neu-neunhee, skeaylt mygeayrt kiarkyl conrieugh er slane-leagh. (She neunhee lesh yl-raght  eh yn oo fraue jeh , as ta'n kiarkyl shen jee-ghiennaghtyn dys poynt.) Myr shen, foddee-shiu coontey tayrn magh ny oo fraueyn jeh earroo conrieugh  myr curmeyder yl-leaghit. Rere cliaghtey, ta'n bun-leagh jeh'n churmeyder shen, ta enmyssit y **vun-raue** as cowrit lesh , coontit myr yn oo fraue lesh yn eer ayrn smoo as 'sy chooish er-lheh tra ta  ny eer earroo jiooldagh, yn fer lesh ayrn neurieugh jarrooagh. She feer earroo jarrooagh eh bun-raue jeh feer earroo jarrooagh chammah. Myr curmeyder, s'kinjagh y vun-raue 'sy phlaaney conrieugh, faagail magh liorish yn eer essyl jiooldagh.

Ta **surdey** ny **fraueoilagh** çheet er earroo erbee lesh fraue neuresoonagh, goaill stiagh adsyn lesh y chowrey fraueoil er lheh. Ta dreagh ta goaill stiagh fraueoilagh, gyn scansh e staydys myr fraue cherrinagh, fraue chioobagh, ny fraue ny s'yrjey, enmyssit **dreagh draueoilagh**, as mannagh vel curmeyderyn tarcheimneeoil ny earrooyn tarcheimneeoil echey t'eh enmyssit *[[dreagh algeeragh]]*.

## Imraaghyn
Kiarkyl

Ta **kiarkyl** çheet er cummey ta jeant ass dagh poynt ayns plaaney er foddeeaght chiarit veih poynt kiarit, ta enmyssit y mean. Yn oddeeaght eddyr poynt ennagh jeh'n chiarkyl as y mean, t'eh enmyssit y craue raadeeoil. Yn oddeeaght jeh meer linnagh ta kiangley daa phoynt er y chiarkyl as ta goll trooid y vean, t'eh enmyssit y crantessen. Ta jysk çheet er ard y phlaaney ta caglit lesh kiarkyl.
Harry Beck

She linneyder çhaghnoil Sostynagh va **Henry Charles Beck** (4 Mean Souree 1902 &ndash; 18 Mean Fouyir 1974). Ta enney share er er-yn-oyr dy nee eshyn ren croo caslys-çheerey yn Çhoob.

## Kianglaghyn magh
*Caslys-çheerey bunneydagh yn Çhoob liorish Harry Beck
*London Transport Museum &ndash; ynnyd-eggey oikoil
Cabbag Vanninagh

She lus daa-vleinoil 'sy Brassicaceae ee **cabbag Vanninagh** (*Coincya monensis* fogh. *monensis*).  T'ee ry-akin rish slyst ny marrey çheu heear ny Bretyn Mooar as Mannin.

## Stayd
She lus  ny h-Inshyn Goaldagh t'ayn.  Cha nel agh 22 oayll eck, as t'ee fo gaue baaish.  She lus UK Priority Biodiversity Action Plan t'ayn.  Ga dy row ee cadjin dy liooar ayns Mannin, ren y pobblaght leodaghey dy tappee ayns ny 2000yn.  Ta Treisht Bea Feie Vannin troarey y dooie ayns thieyn glonney neayr's 2006.

## Oayll
T'ee ry-akin ayns dreeyminyn geinee arraghee, gyn monney glasseraght.  Ta builley coshey coshee anveaghey glasseraght, as myr shen t'ee ry-akin rish cassanyn ayns dreeyminyn geinee dy mennick.  Share lhee thalloo beggan tash; s'cummey lhee geayraght ny alkalaihaght ny thallooin, as cooid geinnee ny craaie.

## Jalloo-oaylleeaght
Ta'n chabbag Vanninagh gaase wheesh as 30cm er yrjid.  Ta duillagyn liauyrey lobbagh eck, as skeaylley magh myr roseagh.  Ta blaaghyn beggey buighey eck rish Averil.

## Imraaghyn
*Clapham, Tutin and Warburg. *Flora of the British Isles.* Cambridge University Press (1962).
Ishøj

She balley ayns Hovedstaden, y Danvarg, eh **Ishøj**. 'Sy vlein 2013 va 19,247 dooinney cummal 'sy valley as 21,131 cummal 'sy valjaght.

Ta'n balley ny lhie er y choose ayns ard fo-valjagh København as she cooid jeh'n ard baljagh echey. Ta çheshvean København ny lhie 18 km çheu hiar hwoaie veih'n valley.

## Mooinjerys eddyrashoonagh

### Baljyn as caayryn lannoonit
Ta Ishøj goll er lannooney rish:
Daniel Quayle

She kiaulleyder Manninagh **Daniel Quayle**. Téh cloie er y ghitar, er y phianney, as er y bouzouki, keayrtyn lesh hene as keayrtyn elley marish Elizabeth Davidson-Blythe.

Ta Gaelg flaaoil echey as t'eh çhebbal y chlaare radio *[[Kiaull as Cooish]]* er Radio Vannin dagh shiaghtyn.

## Imraaghyn
Ardjyn y Danvarg

Hie **Ardjyn y Danvarg** er nyn groo rere Lhiassaghey Baljagh y Danvarg 'sy vlein 2007. Va queig ard currit stiagh ayns ynnyd ny h-eear-choondaeghyn (*[[Amt (aarheynn çheerey)|amter]]*). Ec y traa cheddin, va earroo ny baljaghtyn giarrit. Roish y Lhiassaghey va 270 baljaghtyn (*[[Commyoon (aarheynn çheerey)|kommuner]]*). Hie yn lhiassaghey er bree er 1 Jerrey Geuree 2007.

## Rolley ny h-ardjyn

## Freggyrtyssyn
She shirveishyn slaynt theayagh y vun-chooish smoo scanshoil ec ny h-ardjyn. T'ad freggyrtagh er son polaseeyn faillee as arraghey theayagh (barrooseyn as raaidyn yiarn ynnydagh er lheh). Ansherbee, 'sy Danvarg Hiar, ta'n arraghey theayagh goll fo currym un ving, Movia.

## Reirey as politickaght
Ta ny h-ardjyn stiurit ec coonseilyn jeeragh-reiht (*regionsråd*). Ta 41 oltey ec dagh fer jeu. T'ad goll er reih dagh kiare blein tra ta ny reihyssyn baljaghtagh taghyrt. By er 17 Sauin 2009 ny reihyssyn jerrinagh.

Cha nel ny h-ardjyn lowit keeshyn dauesyn hene y hroggal. Er-yn-oyr shen, t'ad croghey dy slane er gialdynyssyn steat (mysh 70%) as gialdynyssyn veih ny baljaghtyn (mysh 30%).

Ta 90% jeh bushaidyn ny h-ardjyn jeerit da'n çhirveish slaynt ashoonagh.

## Jeeagh er neesht
* Baljaghtyn y Danvarg
* Aarheynnyn ny çheeraghyn Nordagh
* Ellanyn ny Geyrragh
* Greenlynn
* ISO 3166-2:DK

## Kianglaghyn mooie
* Rheynn Cooishyn Tarmaynagh as Antraie yn Danvarg - Rheynnag ny Staydraa Fysseree staydraaoil mychione ardjyn as baljaghtyn y Danvarg 
* Coardailys er Lhiassaghey Baljagh &ndash; veih Rheynn Antraie as Slaynt y Danvarg 
* Ynnyd-eggey ny h-Ardjyn. Crig er y chaslys-çheerey son lhiggey stiagh dys ynnyd-eggey Ard er lheh
Ard Preeu-valjagh y Danvarg

She fer jeh ny queig ardjyn 'sy Danvarg eh **Ard Preeu-valjagh y Danvarg** (). V'eh currit er bun er 1 Jerrey Geuree 2007 rere Lhiassaghey Baljagh y Danvarg 2007 ren cur ardjyn noa ayns ynnyd ny shenn choondaeghyn ().

Ta'n ard jeant ass ny baljaghtyn København as Frederiksberg, ny shenn choondaeghyn København as Frederiksborg as y valjaght ardjynagh Bornholm. 'Sy vlein 2012 va 1,729,952 dooinney cummal 'syn ard as eh 2,561 km2 er eaghtyr.
Baljaght Ishøj

She baljaght ayns Ard Preeu-valjagh y Danvarg er ellan y Teelynn () 'sy Danvarg hiar ee **Baljaght Ishøj** (). Ta'n valjaght mysh 26 km2 er eaghtyr as beggan ny smoo na 21,000 dooinney cummal ayn. She Ishøj y preeu-valley as ynnyd y choonseil valjagh. Ta'n valjaght çhemmal rish Vallensbæk 'sy niar, rish Høje-Taastrup 'sy twoaie as 'sy neear, as rish Greve 'sy jiass. Ta coose beg ec y valjaght 'sy niar yiass chammah.

## Kianglaghyn magh

*Ynnyd-eggey oikoil y valjaght
0 (earroo)

She earroo as cowrey earrooagh eh **0**, ny **neunhee** 'sy ghlare chadjin.

## Shennaghys
Cha row ny Shenn Ghreagee ny ny Shenn Rauee jannoo ymmyd jeh neunhee. Cha row aght ayn dy ghra nagh row ooyl erbee ayns dty phoagey. Cha dug ad ennym er *veg*. Va aghtyn ec ny Rauee son cur I, V, X, L, C, D as M ry-cheilley agh c'raad va 0? Cha ren ad coontey *veg*.
Baljaghtyn 'sy Danvarg

Ta'n Danvarg goll er rheynn magh ayns queig ard as 98 **baljaght** (). Hie ny baljaghtyn shen er bun er 1 Jerrey Geuree 2007 rere conaantyn Lhiassaghey Baljagh 2007. Ren y lhiassaghey shen dolley magh ny coondaeghyn (*amter*) as cur ny h-ardjyn stiagh ayns nyn ynnyd. Roish y lhiassaghey va 270 baljaght ayn, agh va'n chooid smoo jeu currit ry-cheilley ayns unnidyn ny smoo.

## Rolley ny baljaghtyn
Kronberg im Taunus

Ta **Kronberg im Taunus** ny valley ayns slyst Hochtaunuskreis, Hessen, y Ghermaan. She ayrn jeh'n ard baljagh Frankfurt Rhein-Main. Roish 1866, v'eh coontit stiagh ayns Diucaght Nassau; 'sy vlein shen, va'n slane Diucaght goit stiagh 'sy Phroosh. Ta Kronberg ny lhie ec bun ny sleityn Taunus, çheu ry-heu rish keyljyn 'sy twoaie as 'sy neear yiass. Ta çhibbyr ushtey meainagh girree 'sy valley chammah.

## Colughtyn ayns Kronberg im Taunus
*Braun

## Imraaghyn

## Kianglaghyn magh

*  
* Cashtal Kronberg
* 
* 
* Heraldys vooinjer Cronburg
* Taunus Zeitung (pabyr naight)
Hochtaunuskreis

Ta **Hochtaunuskreis** ny lyst (*Kreis*) 'sy vean jeh Hessen, 'sy Ghermaan, as t'eh ny phaart jeh'n ynnyd moirvaljagh Frankfurt/Rhein-Main.
Frankfurt/Rhein-Main

Ta **Ard Moirvaljagh Frankfurt/Rhein-Main**, ny **FRM** dy mennick, yn nah ynnyd moirvaljagh 'sy Ghermaan, lesh ny shliee na 5.8 millioon dy leih aynjee.

## Caayryn

## Colughtyn
*Braun
Yn Teelynn, y Danvarg

Ta'n **Teelynn** (; ) ny h-ellan smoo 'sy Danvarg as ny 96oo ellan smoo er y Dowan. Ta'n ellan 7,031 km2 er eaghtyr as ta 2,491,090 dy 'leih cummal er. T'eh kianglt rish Funen liorish Droghad y Chryss Vooar, rish Lolland, Falster (as y Ghermaan lurg y vlein 2021) liorish Droghad Storstrøm as rish y Toolynn harrish Amager as Droghad Øresund.

Ta København, preeu-valley yn Danvarg, ny hoie dy paartagh er coose hiar y Teelynn as dy paartagh er Amager. Ta caayryn elley er yn ellan goaill stiagh Roskilde, Næestved as Helsingør (ny Elsinore).
Coill an Chollaigh

She balley 'sy valley eirinagh Tóin re Gaoith, Coontae yn Chavan, Nerin, eh **Coill an Chollaigh** (Yernish son *Keyll y Chollee*; ). Rere coontey-pobble 'sy vlein 2011 ta 2,530 dooinney cummal 'sy valley. Rere shen, t'eh ny nah valley smoo 'sy choontae lurg y Cavan hene. Er oyr yn oddeeaght veih'n vayr gleashtanagh M3 ta'n balley nish ny valley troailtagh.

## Shennaghys
Roish Plandail Ulley va'n ard enmyssit *Killechally*, *Killycolly* as *Killycollie* 'sy Vaarle. Ansherbee, va thallooyn Tóin re Gaoith ayns Bréifne Thiar giootit veih Jamys I Hostyn dys William Bailie, glackeyder Albinagh. Roish jerrey yn vlein 1613 va thie niartit troggit echey as va'n reamys echey doont roish y vlein 1629.

Va jeeyll jeant da'n thie ayns aile 'sy vlein 1918 as va'n thie slane scryssit ayns ny 1930yn jeianagh.

## Imraaghyn

## Kianglaghyn mooie

*
Pulsar

She rollage naeearaneagh çhyndaaee ta feer vagnaidit eh **pulsar** ny **rollage vuillagh**. T'eh cur magh scellyn goulraght lectrovagnaidagh. Cha nel ny scellyn shen ry-akin er y Dowan mannagh vel ad çheet jeeragh hooin, cosoylagh rish sollys thieyn sollysh. 'Syn aght shen, ta cummey yn rollage cosoylagh rish rollage ta builley. Ta rollageyn naeearaneagh feer ghloo as ta ammyn çhyndaaee cadjin as giarey oc. Ta'n aght shen gientyn eddyrcheimyn feer chiart eddyr ny buillaghyn as ad eddyr milli-hootçhey as tootçhey er lhiurid da rollage er lheh.

Er oyr ny h-ammyn oc, t'ad nyn ghreienyn ymmydoil. Ren tastaghyn er pulsar ayns rollage naeeearaneagh çhyndaaee lhiggey da feeraghey neuyeeragh yn ghoulraght ym-hayrnagh. Va ny chied planaidyn neughrianagh feddynit magh as ad cruinlaghey yn pulsar PSR B1257+12. Ta sorçhyn ennagh jeh pulsaryn cho kiart er çheu y reiltaght hyndaaee oc as dy vel ad cosoylagh rish cluig vreneenagh.

## Croo

Ta pulsar çheet er y theihll tra ta cree rollage vooar cohionnit car sar-nova as t'eh tuittym ersyn hene myr rollage naeearaneagh. Ta'n rollage naeearaneagh freayll y chooid smoo jeh'n vomentum uillinagh as, er yn oyr nagh vel agh corillagh beg jeh craue raadeeoil y çhenn rollage eck, t'ee crooit marish bieauid hyndaaee feer happee. Ta goull goulraght ceaut magh er lhiurid essyl vagnaidagh y phulsar as ta'n goull shen cassey lesh çhyndaa y rollage naeearaneagh. Ta essyl vagnaidagh y phulsar kiarail troa yn ghoull lectrovagnaidagh, agh cha lhisagh da'n essyl vagnaidagh ve unnane as yn essyl hyndaaee. Ta'n veeyeerid shen lhiggey da'n ghoull shen dy ve fakinit un cheayrt lesh dagh çhyndaa yn rollage naeearaneagh. She bun y ghoull bree hyndaaee y rollage naeearaneagh as t'ee gientyn magher lectragh veih gleashaght y vagher lectrovagnaidagh. T'eh cur rish bieauaghey protaneyn as lectraneyn er eaghtyr y rollage as crooaght goull lectrovagnaidagh ta ceaut magh veih poullyn y vagher lectrovagnaidagh. Ta'n çhyndaays shen neuhiyraghey lurg tammylt er oyr chur magh y vree lectrovagnaidagh. T'eh er credjal dy vel obbraghys y phulsar radio mooghit (y "linney baaish") tra ta amm çhyndaaee jeh'n vieauid voal chooie. Ta'n mooghey shen taghyrt lurg 10-100 millioon dy vleeantyn. Rere shen, t'eh er ooley nagh vel 99% jeh rollageyn naeearaneagh 'sy Tuinney builley ny smoo.

## Jeeagh er neesht

## Kianglaghyn magh

*"Pinning Down a Pulsar’s Age". *Science News*.
*"Astronomical whirling dervishes hide their age well". *Astronomy Now*.
*Animation of a Pulsar. *Einstein.com,* 17 J. Geuree 2008.
*"The Discovery of Pulsars." *BBC,* 23 Nollick 2002.
*"A Pulsar Discovery: First Optical Pulsar." *Moments of Discovery,* American Institute of Physics, 2007.
*Discovery of Pulsars: Quaaltys marish Jocelyn Bell-Burnell. Jodcast, M. Souree 2007
*Geaishtagh rish PULS CP 1919 (Y Chied Phulsar), Simbad Database
*Than, Ker. "Hot New Idea: How Dead Stars Go Cold." *Space.com,* 27 J. Souree 2006.
*"New Kind of Pulsar Discovered", https://web.archive.org/web/20081021083513/http://www.cosmosmagazine.com/news/2260/new-kind-pulsar-discovered. Cosmos Online.
*Caslys ellynagh jeh pulsar. Digital Blasphemy.
*Lhiggeyder pulsar - SimPulse
PSR B1257+12

She pulsar ta soit 1000 dy hollys-vleeantyn veih'n Ghrian eh **PSR B1257+12** (**PSR 1257+12**). 'Sy vlein 2007 v'eh shickyrit dy row 3 planaidyn neughrianagh cruinnlaghey yn rollage.

## Pulsar
Ta PSR B1257+12 soit ayns co-hollys rollageagh y Voidyn. Ta'n enmys PSR B1257+12 çheet er ny co-ordnaidyn eck ayns amm B1950.0 as dy vel eh ny phulsar.

Va PSR B1257+12 feddynit ec y rollageyder Polynnagh Aleksander Wolszczan 'sy vlein 1990 as eh jannoo ymmyd jeh fodreayrtan Arecibo. She sorçh dy rollage naeearaneagh t'ayn. V'eh feddynit magh dy row anreiltyssyn 'syn amm vuillee eck. Er yn oyr shen haghyr ronseeyn son dy feddyn magh cre'n fa dy row ny anreiltyssyn shen ayn. 'Sy vlein 1992 ren Wolszczan as Dale Frail cur magh pabyr ard-ghooagh er y chied feddyn magh jeh planaidyn neughrianagh. Marish aghtyn sheelit ren ad feddyn magh planaid elley va cruinnlaghey yn pulsar 'sy vlein 1994. Ren y feddyn magh cur rish shirraghyn er son planaidyn elley va cruinlaghey pulsaryn elley. Dy meeaighar, s'liklee nagh vel mooarane dy choryssyn planaidagh ec pulsaryn.

## Imraaghyn
Yn Cavan-Muinaghan (rheynn-reihys Dáil Éireann)

She rheynn-reihys er son Dáil Éireann, y çhamyr s'inshley ayns Parlamaid Nerin eh **Yn Cavan-Muinaghan** (; ). Ta 5 Teachtaí Dála ("Çhaghteryn y Whaiyl"; TD myr aagherrid) goll er reih ayn. T'ad joaraghyn ny coondaeghyn y Cavan as Muinaghan joaraghyn y rheynn-reihys. T'ad Caoimhghín Ó Caoláin (SF), Brendan Smith (FF), Joe O'Reilly (FG), Seán Conlan (FG) as Heather Humphreys (FG) ny TDyn ec y traa t'ayn.
Lag na Sionna

She lhingey faggys da Binn Chuilceach ayns Coontae yn Chavan, Nerin, eh **Lag na Sionna** (Yernish son "Lagg ny Shannon"; ). She lhingey leaystagh t'ayn ta beaghit trooid ushteeagh, as she bun tradishoonagh y Çhannon t'ayn.

Ta'n lhingey hene mysh 16 m (52 tr) er lheead. Ren ny chied thummeyderyn ronsaghey magh y lhingey tra ren ad thummey cha dowin as 6 m sheese 'sy vlein 1971. Ny s'anmey ren Martyn Farr as thummeyderyn elley ronsaghey magh y lhingey cha foddey dowin as 9.5 m raad ta'n ushtey çheet magh as scoltey 2 m er lheead. 'Sy vlein 2009 ren Artur Kozłowski thummey cha dowin as 14.6 m as ren eh goll stiagh ayns shamyr neuhickyr.

Ta ny baljyn beggey an Damhshraith, an Blaic as Gleann Ghaibhle nyn soie faggys da Lag na Sionna.

## Beeal-arrish
Rere beeal-arrish, ta ennym y ven jee Sionna, oe 'neen lesh Manannan Beg Mac y Leir, currit er yn awin hene. Haink ee gys y voayl shoh dy ee mess neulhiggit Villey yn Oayllys va currit 'sy thalloo ec ny Druaightyn. Tra hoshee ee gee yn vess dirree ushtaghyn y lhingey dy doaltattym as ren ad stroie ee. V'ee tayrnt stiagh 'sy lhingey as hoshee ny h-ushtaghyn y lhingey thooillaghey magh harrish y çheer myr awin y Çhannon.

## Ushtey-oaylleeaght
Ta towshanyn gra dy vel awintragh 12.8 km2 er eaghtyr ec Lag na Sionna. Ta'n ard shen goaill stiagh Loch Gharbhachaidh, 2.2 km çheu hiar hwoaie veih'n Lag. Ta ushtaghyn y logh folmaghey stiagh ayns Poll na hAbhann roish my t'ad çheet magh reesht ayns Lag na Sionna.

She çhibbyr ec *Tiltinbane* ec kione heear ghreeym Binn Chuilceach y boayl syrjey 'syn awintragh. T'eh cur rish strooan gyn ennym ta roie dy jeeragh stiagh ayns Uaimh na Sionna ("Ooig ny Shannon"). Ta tuill elley goaill stiagh an Poll Buí, as, trooid Uaimh na Sionna, Poll an Chonnaidh ayns Coontae yn Chavan, as Poll na Tulaí Airde as Tulaigh na gCaorach ayns Coontae 'er Managh.

Ta ny towshanyn coyrlaghey dy row awintragh ny smoo ec Lag na Sionna tra. Tra ta stroo ard echey, t'eh er taishbyney dy vel eh kianglt dy -hushtey-oaylleeagh rish Lag an Bhroic as rish Lag an Cholúir faggys da Pairk Cheylley Mullach na Seangán, Fer Managh.
An Abhainn Dubh (Ceanannas)

She fo-awin jeh'n Bhóinn ee **an Abhainn Dubh** (Yernish son "yn Awin Doo"; ). T'ee girree faggys da Coill an Chollaigh ayns jiass Choontae yn Chavan, as t'ee roie trooid Loch Ramhar ec Achadh an Iúir gys yn Ooive ayns Coontae yn Vee raad t'ee çheet ry-cheilley rish an Bhóinn.